U2 og U2a | Junior B | 11-14 år | Mandag | Niveau B
Ballet for teenagere i denne alder kan være den smukkeste, styrkende og mest berigende oplevelse for danserne selv. Vi som undervisere fokuserer endnu mere på at få alle til at føle sig godt tilpas og stærk i deres krop, og at de føler sig som en vigtig del af holdet. Både stangskolen, spring og pirouetter begynder nu at ligne det de voksne balletdansere udøver, og vi kan - specielt på de mere øvede hold - for alvor lege med det kunstneriske udtryk. Vi bruger humor og sjove øvelser for at finpudse teknikken, så alle danserne kan blive lige præcis så dygtige som de gerne vil. Styrke i fødderne og i ens 'core', dvs. mave og rygmuskler, er essentielt at opbygge eller bygge videre på i denne alder. Derfor er det kraftigt anbefalet at man i denne alder også går på det tilhørende 15-minutters tåspids-hold, der ligger i forlængelse af klassen. Holdet bliver undervist af Dana og Isabella, der begge er tidl. kgl. balletdansere.
Tilmelding til hold U2 kl. 17.30–18.20, Teknik og tåspidsklasse (essentielt) kl. 18.20–18.35, Prøvetimetilmelding til hold U2 + U2a kl. 17.30–18.35